
ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση πολεοδομικής μελέτης της έκτασης του Πα- 
ραθεριστικού Οικοδομικού Συνεταιρισμού «Εμπό¬ 
ρων θηβών Συν. Π.Ε.» στη θέση «Κάμπος» της Κοι¬ 


νότητας Δροσιάς (Ν. Εύβοιας). 1 

Έγκριση μεταφοράς συντελεστή δόμησης ρυμοτομου- 
μένου ακινήτου που βρίσκεται εντός του ρυμοτομι¬ 
κού σχεδίου του Δήμου Θεσσαλονίκης (Ν. Θεσσα¬ 
λονίκης). 2 

ΑΠΟΦΑΣΕΙΣ 

Μερική αναθεώρηση του ρυμοτομικού σχεδίου Περι¬ 
στεριού - Συνοικία 11 Ο.Τ. 424 στο Ν. Αττικής. . 3 
Διόρθωση ασυμφωνίας στο Ο.Τ. 738 του ρυμοτομικού 
σχεδίου Ν. Λιοσίων Ν. Αττικής. 4 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

(1) 

Έγκριση πολεοδομικής μελέτης της έκτασης του Παρα- 
θεριστικού Οικοδομικού Συνεταιρισμού «Εμπόρων θη¬ 
βών Συν. Π.Ε.» στη θέση «Κάμπος» της Κοινότητας 
Δροσιάς (Ν. Εύβοιας). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 7 και 42 (παρ. 1) του Ν. 
1337/1983 «Επέκταση των πολεοδομικών σχεδίων, οικι¬ 
στική ανάπτυξη και σχετικές ρυθμίσεις» (Α'33) όπως το 
άρθρο 7 συμπληρώθηκε με την παρ. 1 του άρθρου 12 του 
Ν.1647/1986 «Οργανισμός Κτηματολογίου και Χαρτο¬ 
γραφήσεων Ελλάδας (ΟΚΧΕ) και άλλες σχετικές διατά¬ 
ξεις» (Α' 141) και η παρ. 1 του άρθρου 42 τροποποποιή- 
θηκε με την παρ. 11 του άρθρου 98 του Ν. 1892/1990 
«Για τον εκσυγχρονισμό και την ανάπτυξη και άλλες διατά¬ 
ξεις» (Α' 101). 

2. Τις διατάξεις του άρθρου 4 (παρ. 9) του από 
16.8.1985 Π.Δ/τος «Πολεοδόμηση περιοχών δεύτερης 


κατοικίας μέσα στις Ζώνες Οικιστικού Ελέγχου (ΖΟΕ) και 
σχετικές ρυθμίσεις» (Δ! 416). 

3. Τις διατάξεις των άρθρων 17 (παρ. 2) 18 και 19 (παρ. 
2) του Π.Δ/τος 93/1987 «Αναμόρφωση και ενοποίηση της 
νομοθεσίας για τους οικοδομικούς συνεταιρισμούς, τρό¬ 
πος οργάνωσης, διοίκησης και λειτουργίας αυτών και πο¬ 
λεοδόμηση εκτάσεων οικοδομικών συνεταιρισμών και οι¬ 
κοδομικών οργανισμών» (Α' 52), όπως το άρθρο 18 τροπο¬ 
ποιήθηκε με την παρ. 3 του άρθρου 1 του Π.Δ/τος 448/ 
1991 (Α' 165). 

4. Τις διατάξεις του άρθρου 3 του Ν.Δ/τος 17.7.1923 
«Περί σχεδίων πόλεων κ.λ.π.», όπως μεταγενέστερα τρο¬ 
ποποιήθηκαν και συμπληρώθηκαν (Α' 228). 

5. Τις διατάξεις των άρθρων 6 (παρ. 1) 7, 8 και 9 του 
Ν.1577/1985 «Γενικός Οικοδομικός Κανονισμός» (Α' 
210) όπως τροποποιήθηκαν με το άρθρο 13 (παρ. 1,2,3) 
του Ν.1647/1986 «Οργανισμός Κτηματολογίου και Χαρ¬ 
τογραφήσεων Ελλάδας «ΟΚΧΕ» και άλλες σχετικές διατά¬ 
ξεις» (Α' 141) και το άρθρο 1 (παρ. 3,4) του Ν. 1772/1988 
«Τροποποίηση διατάξεων του Ν.1577/1985 «ΓΟΚ» και 
άλλες σχετικές διατάξεις» (Α' 91). 

6. Τις διατάξεις της παρ. 1 (εδ. ιδ) του άρθρου 23 του Ν. 
1558/1985 «Κυβέρνηση και Κυβερνητικά Όργανα» (Α' 
137). 

7. την Υ. 1958/1992 απόφαση του Πρωθυπουργού και 
του Υπουργού Περιβάλλοντος Χωροταξίας και Δημοσίων 
Έργων «Ανάθεση αρμοδιοτήτων στους Υφυπουργούς Πε¬ 
ριβάλλοντος Χωροταξίας και Δημοσίων Έργων Χρήστο 
Κατσιγιάννη και Γεώργιο Βουλγαράκη» (Β' 744). 

8. Την 53586/6312/14.7.1988 απόφαση του Αναπλη¬ 
ρωτή Υπουργού Περιβάλλοντος, Χωροταξίας και Δημο¬ 
σίων Έργων «Εγκριση προδιαγραφών πολεοδόμησης 
εκτάσεων που ανήκουν σε οικοδομικούς συνεταιρισμούς 
και οικοδομικούς οργανισμούς» (Β' 534). 

9. Την 62772/3543/7.9.1988 απόφαση του Αναπλη¬ 
ρωτή Υπουργού Περιβάλλοντος, Χωροταξίας και Δημο¬ 
σίων Έργων «Χωροθέτηση και οικιστική καταλληλότητα 
της έκτασης Οικοδομικού Συνεταιρισμού «Παραθεριστι- 
κός Οικοδομικός Συνεταιρισμός Εμπόρων θηβών Συν. 
Π.Ε.». 

10. Τον θεωρημένο από την Προϊσταμένη της Διευθύν- 
σης Χωροταξίας σε κλίμακα: 1:100.000 χάρτη «Πλαίσιο 
Χωροταξικής Οργάνωσης» του Νομού Εύβοιας. 

11. Το 2178/4186/8.4.1993 έγγραφο της Διεύθυνσης 
Χωροταξίας του Υπουργείου Περιβάλλοντος Χωροταξίας 

και Δημοσίων Έργων. 

12. Το 5927/10290/8.10.1992 έγγραφο της Διεύθυν¬ 
σης Χωροταξίας Υπουργείου Περιβάλλοντος Χωροταξίας 
και Δημοσίων Έργων. 

13. Την 4437/9.1.1992 συμβολαιογραφική πράξη ενώ¬ 
πιον της συμβολαιογράφου Θήβας Χαρίκλειας Κούρτη πα¬ 
ραχώρησης και μεταβίβασης των κοινοχρήστων - κοινω¬ 
φελών και ειδικών χρήσεων χώρων καθώς και της οικοδο¬ 
μήσιμης επιφάνειας στη Κοινότητα Δροσιάς (Ν. Εύ¬ 
βοιας). 

14. Την 37/1990 γνωμοδότηση του Κοινοτικού Συμ¬ 
βουλίου Δροσιάς. 

15. Την 4/πρακτ. 4/24.4.1990 γνωμοδότηση του Συμ¬ 
βουλίου Χωροταξίας Οικισμού και Περιβάλλοντος Νομού 
Εύβοιας. 

16. Τις διατάξεις του άρθρου 29Α του Ν.1558/1985 
όπως αυτά προστέθηκε με το άρθρο 27 του Ν.2081 /1992 
(Α' 154) και το γεγονός ότι από τις διατάξεις αυτού του Δ/ 
τος δεν προκαλείται δαπάνη σε βάρος του κρατικού προϋ¬ 
πολογισμού και του οικείου Ο.Τ.Α. 

17. Τις 325/1992 και 400/1993 γνωμοδοτήσεις του 
Συμβουλίου της Επικράτειας, με πρόταση του Υφυπουρ¬ 
γού Περιβάλλοντος Χωροταξίας και Δημοσίων Έργων, 
αποφασίζουμε: 

Αρθρο 1 

Εγκρίνεται η πολεοδομική μελέτη της έκτασης του Πα- 
ραθεριστικού Οικοδομικού Συνεταιρισμού Εμπόρων θη- 
βών Συν. Π.Ε. η οποία βρίσκεται στη θέση «Κάμπος» της 
Κοινότητας Δροσιάς (Ν. Εύβοιας) με τον καθορισμό οικο¬ 
δομήσιμων χώρων, οδών, πεζοδρόμων, κοινοχρήστων χώ¬ 
ρων, χώρων πλατείας, χώρου που παραχωρείται στη Κοι¬ 
νότητα (με στοιχεία Α', Β', Γ, Α') όπως οι ρυθμίσεις αυτές 
φαίνονται στο σχετικό πρωτότυπο διάγραμμα σε κλίμακα 
1:500 που θεωρήθηκε από τον Προϊστάμενο της Διεύθυν¬ 
σης Τοπογραφικών Εφαρμογών με την 77362/1993 
πράξη του και που αντίτυπό του σε φωτοσμίκρυνση δημο¬ 
σιεύεται με το παρόν διάταγμα. 

Άρθρο 2 

Εγκρίνεται όπως διατυπώνεται στα επόμενα άρθρα ο 
πολεοδομικός κανονισμός της παραπάνω περιοχής της 
οποίας το πολεοδομικό σχέδιο εγκρίνεται με το άρθρο 1 
του παρόντος. 

Άρθρο 3 

1. Στον οικοδομήσιμο χώρο που χαρακτηρίζεται στο 


διάγραμμα με στοιχεία Α' Β' Γ' Α' (χώρος που παραχωρεί- 
ται στη Κοινότητα), επιτρέπονται οι χρήσεις εκπαίδευσης, 
κοινωνικής πρόνοιας, περίθαλψης, πολιτιστικών και αθλη¬ 
τικών εγκαταστάσεων και κατοικίας. 

2. Στους λοιπούς οικοδομήσιμους χώρους της παραπάνω 
περιοχής επιτρέπεται η χρήση μόνο κατοικίας. 

Άρθρο 4 

Οι όροι και περιορισμοί δόμησης των οικοπέδων της πα¬ 
ραπάνω περιοχής καθορίζονται ως εξής: 

1. Καθορίζεται διάγραμμα κάλυψης όπως φαίνεται με 
κόκκινη γραμμή στο σχετικό διάγραμμα. 

2. Συντελεστής δόμησης: τέσσερα δέκατα (0,4) με μέ¬ 
γιστο εμβαδόν δομημένης επιφάνειας ανά μερίδα: εκατόν 
είκοσι (120) τ.μ. 

3. Μέγιστο επιτρεπόμενο ύψος των ανεγερθησομένων 
κτιρίων: οκτώ και μισό (8,50) μέτρα το οποίο προσαυξάνε¬ 
ται κατά ένα και μισό (1,50) μέτρα σε περίπτωση κατα¬ 
σκευής στέγής. 

Άρθρο 5 

Το τμήμα της έκτασης του παραπάνω οικοδομικού συ¬ 
νεταιρισμού που φαίνεται με στοιχεία I, Κ, I, Κ στο σχετικό 
διάγραμμα παραμένει εκτός σχεδίου. 

Άρθρο 6 

Η ανέγερση των κατοικιών θα γίνει οργανωμένα από 
Ενιαίο Κατασκευαστικό Φορέα. 

Άρθρο 7 

Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υφυπουργό Περιβάλλοντος Χωροταξίας και Δημο¬ 
σίων Έργων αναθέτουμε τη δημοσίευση και εκτέλεση του 
παρόντος διατάγματος. 

Μύκονος, 16 Αυγούστου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΦΥΠΟΥΡΓΟΣ 

ΠΕΡΙΒ/ΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΧΡΗΣΤΟΣ ΚΑΤΣΙΓΙΑΝΝΗΣ 

( 2 ) 

Έγκριση μεταφοράς συντελεστή δόμησης ρυμοτομουμέ- 
νου ακινήτου που βρίσκεται εντός του ρυμοτομικού 
σχεδίου του Δήμου Θεσσαλονίκης (Ν. Θεσσαλονί¬ 
κης). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 Του Ν.880/1979 «Περί 
καθορισμού ανωτάτου ορίου συντελεστού δομήσεως κλπ» 
<Α' 58). 

2. Τις διατάξεις του Π.Δ/τος 470/1979 «Περί μετασχη¬ 
ματισμού των συντελεστών δομήσεων εις εμβαδό κατά 
την εφαρμογή του Ν. 880/1979» (Α' 138), όπως τροπο¬ 
ποιήθηκε με το από 19.6.1987 Π.Δ/γμα (Δ' 592). 

3. Τις διατάξεις του Π.Δ/τος 510/1979 «Περί ρυθμί- 
σεως θεμάτων μεταφοράς συντελεστού δομήσεως κατά 
το Ν. 880/1979 (Α' 154), όπως τροποποιήθηκε με το υπ’ 
αριθμ. 367/1987 Π.Δ/γμα (Α' 163). 

4. Τις διατάξεις του άρθρου 23 παρ. 1 (εδ. ιδ) του Ν. 
1558/1985) «Κυβέρνηση και Κυβερνητικά Οργανα» (Α! 
137). 

5. Την Υ. 1958/1992 απόφαση του Πρωθυπουργού και 
του Υπουργού Περιβάλλοντος, Χωροταξίας και Δημοσίων 
Έργων «Ανάθεση αρμοδιοτήτων στους Υφυπουργούς Πε¬ 
ριβάλλοντος, Χωροταξίας και Δημοσίων Έργων Χρήστο 
Κατσιγιάννη και Γεώργιο Βουλγαράκη» (Β' 744). 

6. Την 2273/1992 δήλωση συναίνεσης και εκχώρησης 
δικαιωμάτων αποζημίωσης ενώπιον της συμβολαιογρά¬ 
φου Θεσσαλονίκης Σοφίας Νικολάου Ιορδανίδου, του Δη¬ 
μοκρίτου Τζαμπάζη, ενεργούντος δια τον εαυτόν του και 
ως πληρεξούσιου αντιπροσώπου και αντικλήτου του Αντω¬ 
νίου Κουζούνη, αποκλειστικών κυρίων του παρακάτω πε- 
ριγραφομένου ακινήτου. 

7. Τις 401/17.10.90 και 440/24.7.91 γνωμοδοτήσεις 
του Κεντρικού Συμβουλίου Χωροταξίας, Οικισμού και Πε¬ 
ριβάλλοντος. 

8. Την 31407/9.6.1993 απόφαση του Υφυπουργού Πε¬ 
ριβάλλοντος, Χωροταξίας και Δημοσίων Έργων για προέ¬ 
γκριση της σχετικής τεχνικής μελέτης, με πρόταση του 
Υφυπουργού Περιβάλλοντος, Χωροταξίας και Δημοσίων 
Έργων, αποφασίζουμε: 

Άρθρο 1 

1. Εγκρίνεται η μεταφορά συντελεστή δόμησης του ρυ- 
μοτομουμένου με το από 27.1.25 (ΦΕΚ 24) Π. Διάταγμα 


ακινήτου (βαρυνομένου), που βρίσκεται εντός του ρυμο¬ 
τομικού σχεδίου του Δήμου Θεσσαλονίκης (Ν. Θεσσαλο¬ 
νίκης) και επί των οδών Βασ. Όλγας και Χριστοβασίλη και 
του οποίου την αποκλειστική κυριότητα έχουν οι παρα¬ 
πάνω συναινούντες στην μεταφορά του συντεσεστή δό¬ 
μησης Δημόκριτος Τζαμπάζης και Αντώνιος Κουζούνης, 
όπως το βαρυνόμενο ακίνητο φαίνεται με στοιχεία 91,93, 
4, 5, 6, 7, Ε, 2, 3, 1,92, 91 στο σχετικό πρωτότυπο διά¬ 
γραμμα σε κλίμακα 1:200 που θεωρήθηκε από τον Προϊ¬ 
στάμενο της Δ/νσης Τοπογραφικών Εφαρμογών με την 
81976/1993 πράξη του και που αντίτυπό του σε φωτοσμί¬ 
κρυνση δημοσιεύεται με το παρόν διάταγμα. 

2. Τα ειδικότερα στοιχεία του βαρυνομένου ακινήτου 
και της μεταφοράς του συντελεστή δόμησης είναι τα εξής: 

α. Εμβαδόν ρυμοτομουμένου ακινήτου για το οποίο υφί- 
σταται δικαίωμα μεταφοράς συντελεστή δόμησης 92,87 
τ.μ. 

β. Ποσοστό κάλυψης 100%. 

γ. Συντελεστής δόμησης της περιοχής βάσει του οποίου 
πραγματοποιείται η μεταφορά 7. 

δ. Δομήσιμη επιφάνεια που αντιστοιχεί σ’ αυτό είναι: 
92,87x7=650,09 τ.μ. 

ε. Μεταφερόμενη δομήσιμη επιφάνεια 650,09 τ.μ. (εκ. 
των οποίων 92,87 τ.μ. απο ισόγειο και 557,22 τ.μ. από 
ορόφους. 

Άρθρο 2 

Εγκρίνεται η χορήγηση τίτλου δικαιώματος μεταφοράς 
συντελεστή δόμησης στο όνομα των Δημοκρίτου Τζα¬ 
μπάζη και Αντωνίου Κουζούνη για εμβαδόν 650,09 τ.μ. (εκ 
των οποίων τα 92,87 τ.μ.απο ισόγειο και 557,22 τ.μ. από 
ορόφους). 

Άρθρο 3 

Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υφυπουργό Περιβάλλοντος Χωροταξίας και Δημο¬ 
σίων Έργων αναθέτουμε τη δημοσίευση και εκτέλεση του 
παρόντος διατάγματος. 

Μύκονος, 25 Αυγούστου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΦΥΠΟΥΡΓΟΣ 

ΠΕΡΙΒ/ΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΧΡΗΣΤΟΣ ΚΑΤΣΙΓΙΑΝΝΗΣ 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 

ΑΠΟΦΑΣΕΙΣ 

Αριθ. οικ. 17147/1213 (3) 

Μερική αναθεώρηση του ρυμοτομικού σχεδίου Περιστε¬ 
ριού - Συνοικία 11 Ο.Τ. 424 στο Ν. Αττικής. 

Ο ΝΟΜΑΡΧΗΣ ΔΥΤ. ΑΤΤΙΚΗΣ 

Έχοντας υπόψη: 

1. Τις διατάξεις του Ν.Δ/τος της 17ης Ιουλίου 1923 
όπως ματαγενέστερα τροποποιήθηκαν και συμπληρώθη¬ 
καν και ειδικώτερα τα άρθρα 3 και 70. 

2. Τις διατάξεις του Α.Ν. 314/1968 (ΦΕΚ 47/Α) όπως 
τροποποιήθηκαν και συμπληρώθηκαν με το υπ’ αριθμ. 
1018/71 Ν.Δ/γμα (ΦΕΚ 220/Α) και με την παρ. 3 του άρ¬ 
θρου 34 του Ν. 1577/85 (ΦΕΚ 210/Α). 

3. Τις διατάξεις του υπ’ αρ. 183/86 Π.Δ/τος (ΦΕΚ 
70/Α). 

4. Τις διατάξεις του άρθρου 29Α του Ν. 1558/1985 
όπως συμπληρώθηκαν με το άρθρο 27 του Ν. 2081/ 
1992. 

5. Την υπ’ αρ. 634/89 και 48/93 γνωμοδότηση του Δη¬ 
μοτικού Συμβουλίου Περιστερίου. 

6. Την υπ’ αριθμ. 24/92 (θέμα 14ο) & 13/93 (θέμα 19ο) 
γνωμοδότηση του Συμβουλίου ΧΟΠ Νομού Δυτ. Αττι¬ 
κής. 

7. Την υπ’ αριθμ. 9019/565/14.4.93 απόφαση Νο¬ 
μάρχη Δυτ. Αττικής, αποφασίζουμε: 


Άρθρο 1 

Στα πλαίσια της αναθεώρησης του ρυμοτομιού σχεδίου 
Περιστεριού «Συνοικία 11» εγκρίνεται η τροποποίηση, με 
τον χαρακτηρισμό χώρου βρεφονηπιακού σταθμού, στο με 
τα στοιχεία ΑΒΓΔΕΖΗΘΙΚΑ τμήμα του Ο.Τ. 424, όπως 
φαίνεται στο σχετικό πρωτότυπο σχεδιάγραμμα σε κλί¬ 
μακα 1:500 που έχει θεωρηθεί από τον Δ/ντή της Δ/νσης 
Πολ/μίας Δυτ. Αττικής, και θα δημοσιευθεί στην Εφημε¬ 
ρίδα της Κυβερνήσεως. 

Άρθρο 2 

Από τις διατάξεις αυτής της απόφασης δεν προκαλείται 
δαπάνη σε βάρος του προϋπολογισμού του Δήμου Περι¬ 
στεριού και του Κρατικού Προϋπολογισμού. 

Άρθρο 3 

Η ισχύς αυτής της απόφασης αρχίζει από την ημερομη¬ 
νία δημοσίευσής της στην Εφημερίδα της Κυβέρνησης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αιγάλεω, 23 Ιουλίου 1993 

Ο Νομάρχης 
Αθ. ΜΠΟΥΡΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. οικ. 17149/1215 (4) 

Διόρθωση ασυμφωνίας στο Ο.Τ. 738 του ρυμοτομικού 
σχεδίου Ν. Λιοσίων Ν. Αττικής. 

Ο ΝΟΜΑΡΧΗΣ ΔΥΤΙΚΗΣ ΑΤΤΙΚΗΣ 
Έχοντας υπόψη: 

1. Τις διατάξεις του Ν. Δ/τος της 17ης Ιουλίου 1923 
όπως μεταγενέστερα τροποποιήθηκαν και συμπληρώθη¬ 
καν και ειδικώτερα τα άρθρα 3 και 70. 

2. Τις διατάξεις του Π. Δ/τος της 6/27.10.25 περί διορ- 
θώσεως ασυμφωνίας. 

3. Τις διατάξεις του Α.Ν. 314/63 (ΦΕΚ 47/Α) όπως τρο¬ 
ποποιήθηκαν και συμπληρώθηκαν με το υπ’ αριθ. 
1018/71 Ν. Δ/γμα (ΦΕΚ 210 Α). 

4. Τις διατάξεις του υπ’ αριθ. 183/86 Π. Δ/τος (ΦΕΚ 
70/Α). 

5. Το υπ’ αριθ. 5005/282/93 έγγραφο της Δ/νσης Πο¬ 
λεοδομίας Δυτ. Αττικής με το οποίο διαπιστώθηκε η ασυμ¬ 
φωνία. 

6. Τις διατάξεις του άρθρου 29Α' του Ν. 1558/85 όπως 
συμπληρώθηκε με το άρθρο 27 του Ν. 2081/92. 

7. Την υπ’ αριθ. 120/1.4.93 γνωμοδότηση του Δημοτι¬ 
κού Συμβουλίου Ν. Λιοσίων. 

8. Την υπ’ αριθ. 15/93 (θέμα 8ο) γνωμοδότηση του Συμ¬ 
βουλίου ΧΟΠ του Νομού Δυτ. Αττικής, αποφασίζουμε: 


Αρθρο Ιο 

Έγκρίνεται η διόρθωση ασυμφωνίας στο ρυμοτομικό 
σχέδιο με την μεταφορά των ΟΓ - ΡΓ σε τμήμα του Ο.Τ. 
738 επί της οδού Νυμφαίου και θηβών όπως φαίνεται στο 
σχετικό πρωτότυπο σχεδιάγραμμα σε κλίμακα 1:500 που 
έχει θεωρηθεί από τον Δ/ντή Πολεοδομίας Δυτ. Αττικής 
και που συνοπτικό του αντίτυπο δημοσιεύεται με αυτή την 
απόφαση. 

Αρθρο 2ο 

Από τις διατάξεις αυτής της απόφασης δεν προκαλείται 
δαπάνη σε βάρος του κρατικού και δημοτικού προϋπολο¬ 
γισμού. 

Αρθρο 3ο 

Η ισχύς αυτής της απόφασης αρχίζει από την ημερομη¬ 
νία δημοσίευσής της στην Εφημερίδα της Κυβέρνησης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αιγάλεω, 23 Ιουλίου 1993 

Ο Νομάρχης 
Αθ. ΜΠΟΥΡΑΣ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


